১০০ সন্ত্রাসবাদী খতম, ধ্বংস ন’টি জঙ্গিঘাঁটি! জানালো সেনা

নয়াদিল্লি: নির্লজ্জ পাকিস্তান (Pakistan)। মুখে সংঘর্ষ বিরতির কথা বলেও ভারতের (India) একাধিক শহরে কাপুরুষের মতো হামলা চালিয়েছে। ভারতও চুপ করে বসে থাকার পাত্র নয়, পাকিস্তানের হামলার (Pakistan Shelling) কড়া জবাব দিয়েছে। ভারত স্পষ্ট করে দিয়েছে, পাকিস্তান থেকে গুলি মারলে গোলা মারব। রবিবার বৈঠকে ডিজিএমও লেফটেন্যান্ট জেনারেল রাজীব ঘাই জানান, হামলার জবাব দিয়ে পাকিস্তান ও পিওকের ৯টি জঙ্গিঘাঁটি ধ্বংস করা হয়েছে। ১০০-র বেশি জঙ্গির মৃত্যু হয়েছে। ৯-১০ মে রাতে ভারতীয় আকাশসীমার অভ্যন্তরে ড্রোন এবং বিমান প্রবেশ করিয়েছিল পাকিস্তান। তারা বেশ কিছু সামরিক ঘাঁটিতে হামলার চেষ্টা করে কিন্তু বেশির ভাগই প্রতিহত করা হয়।

এয়ার মার্শাল ভারতী জানান, হামলায় পাকিস্তানের বেশ কিছু সামরিক ঘাঁটিতে হামলা চালায় ভারতীয় বাহিনী। এর মধ্যে রয়েছে চাকলালা, রফিকি-সহ বেশ কিছু অঞ্চল রয়েছে। ভারতীয় সেনাবাহিনী জানিয়েছে যে অপারেশন সিঁদুরে পাকিস্তানের বাহাওয়ালপুরে অবস্থিত জইশ-ই-মহম্মদের একটি জঙ্গি শিবির উড়িয়ে দেওয়া হয়েছে। পাকিস্তানকে স্পষ্ট বার্তা দেওয়া হয়েছে, আগ্রাসী মনোভাবকে কোনও ভাবেই বরদাস্ত করা হবে না। পাকিস্তান এবার সমঝোতা ভঙ্গ করলে ভারত তার কড়া জবাব দেবে।
সেনা তরফে দাবি করা হয়েছে, জঙ্গিদের বিরুদ্ধে লড়াই ভারতের। পাকিস্তানের সেনা ও সাধারণ নাগরিকের উপর কোনও হামলা করা হয়নি। তার প্রমাণ দিয়েছে সেনা। কিন্তু পাকিস্তান কাপুরুষের মতো ভারতের ধর্মীয়স্থানে, স্কুলে হাসপাতালে হামলা চালিয়েছে। এমনকী যুদ্ধবিরতি ঘোষণা হওয়ার পরও নিজেদের আসল রূপ দেখিয়ে বিশ্বাসঘাতকের মতো হামলা চালিয়েছে। ভারতের একমাত্র লক্ষ্য জঙ্গি দমনই , কিন্তু যেভাবে পাক দফার দফায় ভারতের জনবসতি এলাকায় আঘাত হেনেছে, তাই ভারতও পাক এয়ার বেস ধ্বংসে করতে বাধ্য হয়। সেনার তরফে জানানো হয়েছে ৯-১০ মে রাতে ভারতীয় আকাশসীমার অভ্যন্তরে ড্রোন এবং বিমান প্রবেশ করিয়েছিল পাকিস্তান। পাকিস্তানের তরফে হামলা করা হয়েছে। সেই কারণেই ভারতকে জবাব দিতে হয়েছে।

আরও পড়ুন: পাকিস্তান সংঘর্ষ বিরতির লঙ্ঘন করলে ভারত চুপ করে থাকবে না, বার্তা ভারতের

পহেলগাম হত্যাকাণ্ডে অভিযুক্তদের শাস্তি দিতে এবং জঙ্গিবাদ দমনে ভারতের অপারেশন সিঁদুর (Operation Sindoor)। সেনার তরফে জানানো হয়েছে, অপারেশন সিঁদুরে পাকিস্তানের বাহাওয়ালপুরে অবস্থিত জইশ-ই-মহম্মদের একটি জঙ্গি শিবির উড়িয়ে দেওয়া হয়েছে।সেনাবাহিনী আরও জানিয়েছে যে পুলওয়ামা হামলায় জড়িত জঙ্গিরা নিহত হয়েছে। পাকিস্তানের মুরিদকে জঙ্গি শিবির ধ্বংসের ভিডিওটি দেখানো হয় সেনার বৈঠকে। গোটা বিশ্বের কাছে এটা পরিষ্কার পাকিস্তান সন্ত্রাসের মদতদাতা। এই দেশেই লাদেনের আশ্রয়দাতা। যে দেশ জঙ্গিদের কফিনে দেশের পতাকা লাগিয়ে শহিদ সম্মান জানায় সেই দেশের মুখোশ বিশ্বের কাছে খুলে দিয়েছে ভারত। ভারতের তরফে স্পষ্ট জানানো হয়েছে দেশের মাটিতে কোনও রকমের জঙ্গি কার্যকলাপ বরদাস্ত করা হবে না। তা যুদ্ধের সমান হিসাবে গণ্য করা হবে। তার কড়া প্রত্যাঘাত করবে ভারতীয় সেনা। ভারতীয় সেনাবাহিনী জানিয়েছে যে আজ যদি পাকিস্তান যুদ্ধবিরতি ভঙ্গ করে, তাহলে তাদের উপযুক্ত জবাব দেওয়া হবে।

অন্য খবর দেখুন