ভারতের সঙ্গে শান্তিপূর্ণ আলোচনা চায় পাকিস্তান, রাষ্ট্রপুঞ্জে দাবি শাহবাজ শরিফের

ওয়েবডেস্ক- ভারতের (India) মন পেতে মরিয়া পাকিস্তান (Pakistan)। এবার আর যুদ্ধ নয়, ভারতের সঙ্গে শান্তিপূর্ণ আলোচনাই চায় শাহবাজ শরিফের সরকার (Shahbaz Sharif’s Government) । রাষ্ট্রপুঞ্জে সেইরকই বক্তব্য রাখলেন পাক প্রধানমন্ত্রী। তবে এরই মধ্যে শরিফের দাবি ভারতের ৭ টি যুদ্ধ বিমান ধবংস করেছে পাকিস্তান। সেই সঙ্গে সংঘর্ষ বিরতির কৃতিত্ব দিলেন ডোনাল্ড ট্রাম্পকে (Donald Trump) । পাক প্রধানমন্ত্রীর বক্তব্য, যুদ্ধ নয়, শান্তিপূর্ন, সর্বাঙ্গীণ ও ফলপ্রসূ আলোচনা করতে আগ্রহী পাকিস্তান।

গত ২২ এপ্রিল জম্মু কাশ্মীরের পহেলগামে (Pahalgam) জঙ্গি হামলার ঘটনা ঘটে। নিরীহ পর্যটকদের উপর নির্বিচারে গুলি চালনার ঘটনা ঘটে। মৃত্যু হয় ২৬ জনের। এই পরেই গর্জে ওঠে ভারত। মোদির হুঙ্কার দেন, রক্ত আর জল একসঙ্গে বইতে পারে না। পাকিস্তানকে আলোচনা হলে একমাত্র পিওকে ইস্যুতেই আলোচনা হবে। পাকিস্তানকে জবাব দিয়ে ‘অপারেশন সিঁদুর’ প্রত্যাঘাত করে ভারত। পাকিস্তানের ৯টি জঙ্গিঘাঁটি গুঁড়িয়ে দেয় সেনা।

পাল্টা হামলা করে পাকিস্তানও। সেই সময়ে পাকিস্তানের ৫টি যুদ্ধবিমান এবং একটি বড় সামরিক পরিবহণ বিমানও ধ্বংস করে ভারত। ৯ অগস্ট এমনটাই দাবি করেছিলেন ভারতীয় বায়ুসেনার প্রধান এয়ার চিফ মার্শাল অমরপ্রীত সিং।

আরও পড়ুন- আন্তর্জাতিক মঞ্চে পাকিস্তানকে কোনঠাসা করল ভারত!

রাষ্ট্রপুঞ্জে শরিফের দাবি, পাকিস্তান আলোচনা ও কূটনীতির মাধ্যমে শান্তিপূর্ণভাবে সমস্যা সমাধানে বিশ্বাসী। শাহবাজ শরিফের কথায়, এটাই আমার বিশ্বের সামনে আমার প্রস্তাব। ভারতের সঙ্গে সমস্ত অমীংমাসিত ইস্যুতে আলোচনা করতে আমরা প্রস্তুত আছি’। একসঙ্গে ট্রাম্পকে শান্তির দূত আখ্যা দিলেন পাক প্রধানমন্ত্রী। শাহবাজ শরিফের কথায়, ‘এই অঞ্চলের শান্তি প্রতিষ্ঠায় প্রেসিডেন্ট ট্রাম্পের অবদানের স্বীকৃতি দিতে তাঁকে পাকিস্তান সরকার নোবেল পুরস্কারের জন্য মনোনীত করেছে । গত বৃহস্পতিবার হোয়াইট হাউসে ডোনাল্ড ট্রাম্পের সঙ্গে রুদ্ধদ্বার বৈঠক করেন শাহবাজ শরিফ। এই বৈঠকে ছিলেন পাক সেনাপ্রধান আসিম মুনিরও। শরিফ ও আসিম মুনিরকে গ্রেট লিডার আখ্যা দিয়েছেন মার্কিন প্রেসিডেন্ট।

দেখুন আরও খবর-